
PARENGĖ – Lietuvos akreditacijos ir standartizacijos agentūros Akreditacijos departamentas.

PATVIRTINO Lietuvos akreditacijos ir standartizacijos agentūros direktorius 2026 m. liepos 23 d. įsakymu Nr. V-42.


GALIOJA NUO 2026 m. liepos 24 d. 


ANKSTESNIOJO LEIDIMO PAKEITIMAI

Šis dokumentas pakeičia akreditacijos dokumento AD 5.4:2025 šeštąjį leidimą.
Nuo 2026 m. sausio 1 d. Nacionalinis akreditacijos biuras, prie jo prijungus reorganizuotą Lietuvos standartizacijos departamentą, savo veiklą tęsia kaip Lietuvos akreditacijos ir standartizacijos agentūra. Lietuvos Respublikos Vyriausybei paskyrus Lietuvos akreditacijos ir standartizacijos agentūrą nacionaline akreditacijos įstaiga (žr. Lietuvos Respublikos Vyriausybės 2006 m. liepos 4 d. nutarimo Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“ 2.21 p.), nacionalinės akreditacijos įstaigos funkcijas tiesiogiai perėmė vykdyti Lietuvos akreditacijos ir standartizacijos agentūros Akreditacijos departamentas (toliau – LA). Atsižvelgiant į tai, šiame ir kituose akreditacijos dokumentuose padaryti atitinkami pakeitimai, susiję su Nacionalinio akreditacijos biuro pavadinimo ir jo trumpinio pakeitimu į Lietuvos akreditacijos ir standartizacijos agentūros kaip juridinio asmens pavadinimą arba trumpinį LA, skirtą identifikuoti padalinį, vykdantį nacionalinės akreditacijos įstaigos funkcijas. 
2026 m. sausio 1 d. žymi ir Pasaulinės akreditacijos bendradarbiavimo organizacijos (Global ACI) veiklos pradžią, kuri perima toliau vykdyti Tarptautinės laboratorijų akreditacijos organizacijos (ILAC) ir Tarptautinio akreditavimo forumo (IAF) funkcijas. Kol bus parengti ir patvirtinti visi reikalingi privalomo taikymo Global ACI dokumentai, kurį laiką lieka galioti ir ILAC bei IAF privalomo taikymo dokumentai, todėl atitinkamai tikslinamos ir šio akreditacijos dokumento nuostatos.

Kiti šio dokumento pakeitimai:
1. Patikslinta LA/AD5.4/3a priedo naudojimo sritis.
2. Įterptas naujas priedas – LA/AD5.4/3b.

Teksto pakeitimai neidentifikuoti.


Informacija apie naujausius akreditacijos dokumentų AD keitinius pateikiama  Lietuvos akreditacijos ir standartizacijos agentūros interneto svetainėje (https://lasa.lrv.lt).

[bookmark: _Toc227931688]1. TAIKYMO SRITIS
Šis dokumentas nustato produktų, procesų, paslaugų sertifikavimo įstaigų bei pageidaujančių tapti notifikuotosiomis sertifikavimo įstaigomis vertinimo ir akreditavimo reikalavimus ir yra taikomas kartu su atitikties vertinimo įstaigų bendruosius vertinimo ir akreditavimo reikalavimus nustatančiu akreditacijos dokumentu AD 5.1. „Atitikties vertinimo įstaigų akreditavimas. Bendrieji reikalavimai“.
Klausimai, kurie nėra aptarti šiame akreditacijos dokumente (paraiškos dėl akreditavimo atmetimas, vertinimo proceso nutraukimas, akreditacijos sustabdymas, sustabdymo panaikinimas, akreditacijos panaikinimas, akreditavimo srities susiaurinimas, vertinimo ir akreditavimo darbų apmokėjimas, sertifikavimo įstaigos pareigos ir teisės, Lietuvos akreditacijos ir standartizacijos agentūros Akreditacijos departamento (toliau – LA) įsipareigojimai, skundai, apeliacijos, akreditacijos simbolių naudojimas), sprendžiami vadovaujantis atitinkamomis akreditacijos dokumento AD 5.1 nuostatomis.
Akreditacijos dokumentas skirtas produktų, procesų ir paslaugų sertifikavimo įstaigoms bei kitoms suinteresuotoms šalims.
[bookmark: _Toc227931689]2. NORMINĖS NUORODOS
Taikomos AD 5.1  2 skyriaus taikytinos ir šio skyriaus nuostatos bei norminės nuorodos. 
Toliau nurodyti dokumentai yra būtini taikant šį akreditacijos dokumentą. Jei nuorodos datuotos, taikomas tik nurodytas jų leidimas. Jei nuorodos nedatuotos, taikomas naujausias nurodyto dokumento (įskaitant visus keitinius) leidimas.
2.1. LST EN ISO/IEC 17065:2012 Atitikties įvertinimas. Reikalavimai, keliami produktų, procesų ir paslaugų sertifikavimo įstaigoms (ISO/IEC 17065:2012) (toliau – LST EN ISO/IEC 17065).
2.2. LST EN ISO/IEC 17067 Atitikties įvertinimas. Produktų sertifikavimo pagrindai ir produktų sertifikavimo schemų gairės.
2.3. LST ISO/IEC TR 17026 Atitikties įvertinimas. Materialių produktų sertifikavimo schemos pavyzdys.
2.4. EA-3/12 M „EA politika dėl ekologinės produkcijos sertifikavimo akreditavimo“.
2.5. EA-2/17 M „EA dokumentas dėl akreditavimo notifikavimo tikslais“ (toliau – EA-2/17).
2.6. EA-6/02 M „EA gairės dėl ISO/IEC 17065 ir ISO/IEC 17021-1 naudojimo sertifikavimui pagal EN ISO 3834“.
2.7. EA-6/04 M „EA gairės dėl pirminio sektoriaus produktų sertifikavimo atrankos būdu akreditavimo“. 
2.8. AD 5.1 „Atitikties vertinimo įstaigų akreditavimas. Bendrieji reikalavimai“.
2.9. AD 5.17 „Atitikties vertinimo schemų vertinimas. Bendrieji reikalavimai“.
[bookmark: _Toc227931690]3. SANTRUMPOS, TERMINAI IR APIBRĖŽTYS
Taikomi AD 5.1  3 skyriaus (kur tinka) terminai ir apibrėžtys bei AD 5.1  2 skyriuje (kur tinka) ir  AD 5.4  2 skyriuje nurodytų dokumentų terminai ir apibrėžtys.
3.1. Sertifikavimo įstaiga arba SĮ – produktų, procesų, paslaugų sertifikavimo įstaiga.
[bookmark: _Toc227931691]4. BENDROSIOS NUOSTATOS
Taikomos AD 5.1  4 skyriaus ir šios nuostatos:
[bookmark: _Hlk190963765]4.1.	Akredituotos arba siekiančios akreditavimo SĮ turi atitikti taikomų standartų, LA, privalomųjų Europos akreditacijos organizacijos (EA), Tarptautinio akreditacijos forumo (IAF), Pasaulinės akreditacijos bendradarbiavimo organizacijos (Global ACI) ir Tarptautinės laboratorijų akreditavimo organizacijos (ILAC), jei taikoma, dokumentų galiojančių leidimų reikalavimus. Privalomųjų dokumentų sąrašas pateiktas antrame šio dokumento skyriuje; EA-INF/01 dokumente ir Lietuvos akreditacijos ir standartizacijos agentūros interneto svetainėje https://lasa.lrv.lt.

[bookmark: _Toc227931692]5. PIRMINIS SERTIFIKAVIMO ĮSTAIGOS AKREDITAVIMAS
Taikomos AD 5.1  5 skyriaus taikytinos nuostatos kartu su šiame skyriuje nustatytais ypatumais.
[bookmark: _Toc227931693]5.1. Paraiškos pateikimas
5.1.1 Akreditacijos siekianti SĮ LA pateikia dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Pirminis akreditavimas“.
[bookmark: _Toc203530876][bookmark: _Toc227931694]5.2. Sertifikavimo įstaigos vertinimas
5.2.1 Praktinės veiklos stebėjimai numatomi atsižvelgiant į pageidaujamą akreditavimo sritį ir planuojamų gamybos sąlygų vertinimo pas klientus grafiką, suderinus juos su SĮ. Likus ne mažiau kaip 5 darbo dienoms iki veiklos stebėjimo SĮ LA pateikia dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Veiklos stebėjimas“. 
5.2.2 Prieš veiklos stebėjimą, nedalyvaujant SĮ kliento atstovams, tarp LA vertinimo grupės ir SĮ ekspertų surengiamas įžanginis susitikimas. SĮ ir jo kliento pareiga yra iš anksto informuoti stebėtojus apie visus nustatytus ir taikomus saugos reikalavimus bei suteikti reikiamas apsaugos priemones, jeigu jos būtinos. 
5.2.3 Veiklos stebėjimo metu LA vertintojų grupė yra nebylūs stebėtojai ir nedaro įtakos vertinimo eigai ar SĮ ekspertams. Tačiau, jeigu LA vertintojai prašo, jiems turi būti pateikta SĮ kliento dokumentuota informacija, kurią nagrinėja SĮ ekspertas. LA vertintojų grupė laiko konfidencialia visą informaciją, kurią gavo veiklos stebėjimo metu.
5.2.4 LA vertintojai neturi pateikti jokios nuomonės SĮ ekspertams, kol gamybos sąlygų vertinimas nebaigtas. Veiklos stebėjimo rezultatai pristatomi SĮ ekspertams tik po to, kai visa veikla pas klientą atlikta ir ataskaita pateikta klientui, o jos kopija LA stebėtojams. Gamybos sąlygų vertinimo eiga aptariama su SĮ ekspertų grupe, nedalyvaujant kliento atstovams. Jeigu yra nustatytos neatitiktys, jos rašytine forma pateikiamos SĮ ekspertui/ grupės vadovui. 
5.2.5 Priklausomai nuo SĮ veiklos pobūdžio ir schemos reikalavimų, stebėjimas gali būti laikomas baigtu ne tą pačią dieną, kai vyko gamybos sąlygų stebėjimas pas klientą, o vėliau, kai SĮ pateikia LA ataskaitą (klausimyną ar pan.) ir kitą papildomą informaciją, jei reikia, pvz., SĮ kliento korekcinių veiksmų įvertinimo ataskaitą, sprendimą dėl sertifikavimo ir sertifikato kopiją. Šiame etape taip pat gali būti nustatyta neatitikčių.
5.2.6 Apibendrinęs visą turimą su veiklos stebėjimu susijusią informaciją LA pateikia SĮ ataskaitą, jei nustatytos neatitiktys, pateikiamas neatitikčių protokolas, jei buvo pasiūlymų – pasiūlymai gerinimui. Veiklos stebėjimo duomenis LA gali įtraukti į bendrąją vertinimo vietoje ataskaitą.
5.2.7 Jeigu SĮ sudaryta iš kelių struktūrinių padalinių, esančių skirtingose vietose, pirminio akreditavimo metu vertinama pagrindinė jos veiklos vieta ir visi padaliniai.
[bookmark: _Toc460948442][bookmark: _Toc460948618][bookmark: _Toc536635834][bookmark: _Toc227931695]6. PRIEŽIŪROS VERTINIMAI
Taikomos AD 5.1  6 skyriaus taikytinos nuostatos kartu su šiame skyriuje nustatytais ypatumais:
6.1. Jeigu sertifikavimo įstaiga sudaryta iš kelių struktūrinių padalinių, pagrindinis padalinys vertinamas kiekvienos priežiūros metu. Kiti struktūriniai padaliniai turi būti įvertinti mažiausiai vieną kartą per akreditavimo ciklą.
6.2. Iki kiekvienų metų sausio 15 d. SĮ turi pateikti LA einamųjų metų klientų gamybos sąlygų vertinimo grafiką (įmonės pavadinimas, produkto pavadinimas, schema, standartas, data, vietovė/valstybė, SĮ vertinimo grupės sudėtis ir pan.), siekiant sudaryti sąlygas LA pasirinkti ir suplanuoti praktinės veiklos stebėjimus. 
6.3. Ne vėliau kaip prieš mėnesį iki priežiūros vertinimo datos, nurodytos LA sprendime, kuriuo patvirtintas akreditavimas po paskutinio vertinimo, arba kartu su prašymu atlikti priežiūros vertinimą anksčiau, nei numatyta, LA turi būti pateikta dokumentuota informacija, nurodyta šio dokumento LA/AD5.4/1 priede, žr. lentelės skiltį „Planinė priežiūra“.
PASTABA. LA gali paprašyti papildomos informacijos.
6.4. Praktinės veiklos stebėjimai atliekami atsižvelgiant į SĮ pateiktą metinį klientų vertinimo grafiką. Ne vėliau kaip prieš 5 darbo dienas iki veiklos stebėjimo SĮ LA pateikia dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Veiklos stebėjimas“. Veiklos stebėjimas aprašytas šio dokumento 5.2 sk.
6.5. SĮ, akredituota LAS taikymui, ne vėliau kaip prieš mėnesį iki numatomo priežiūros vertinimo, pateikia LA dokumentuotą informaciją, nurodytą šio dokumento LA/AD5.4/1 priede, žr. lentelės dalį „Dokumentuota informacija LAS taikymui“, jei per vertinamąjį laikotarpį SĮ įvyko pasikeitimai, susiję su šiuose punktuose pateikta informacija, arba patvirtinimą, kad LAS nebuvo taikyta. 
6.6. Planinės priežiūros metu pasirinktinai vertinami bendrieji ir vadybos sistemos reikalavimai. Nešališkumo valdymas, vidaus auditai, vadybos vertinamoji analizė, kompetencija ir proceso reikalavimų vykdymas yra vertinami  kiekvieno planinės priežiūros vertinimo metu.
6.7. Įvykus su akreditavimo sritimi susijusiam pasikeitimui (AD 5.1  6.11 b), kai keičiamas akreditavimo srityje nurodytas norminis dokumentas, nustatantis reikalavimus produktui ar procesui, ir/arba sertifikavimo schema, SĮ nedelsdama apie tai raštu informuoja LA ir pateikia dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Akreditavimo srities pasikeitimas“. Šiuo atveju pateikiama tik su keičiama sritimi susijusi dokumentuota informacija.
PASTABA. LA gali paprašyti papildomos informacijos.
6.8. Akreditavimo srities pasikeitimo atveju atliekamas neeilinis vertinimas. Jis gali apsiriboti pateiktų dokumentų vertinamąja analize arba apimti visus vertinimo etapus kaip numatyta AD 5.1  6.6-6.10. SĮ informuojama apie numatomas vertinimo apimtis. Neeilinis vertinimas SĮ veiklos vietoje gali būti atliekamas kartu su artimiausiu priežiūros vertinimu.
[bookmark: _Toc227931696]7. AKREDITAVIMO SRITIES IŠPLĖTIMAS
Taikomi AD 5.1  7 skyriaus taikytinos nuostatos kartu su šiame skyriuje nustatytais ypatumais:
7.1. Galimi akreditavimo srities plėtimo atvejai, kai į akreditavimo sritį įtraukiama:
a) nauja veiklos sritis;
b) nauja sertifikuojamų produktų ar procesų rūšis;
c) nauja sertifikavimo schema ir/arba naujas norminis dokumentas, nustatantis reikalavimus produktui ar procesui;
d) padalinys ar veiklos vykdymo vieta, esanti kitoje vietovėje.
7.2. Akredituota SĮ, siekianti išplėsti akreditavimo sritį, pateikia LA dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Akreditavimo srities išplėtimas“. Paraiškos išplėsti akreditavimo sritį prieduose SĮ pateikia tik duomenis, susijusius su plečiama sritimi, tačiau pageidaujamą akreditavimo sritį rekomenduojama pateikti galiojančioje srityje (LA pateiktame Word formate) matomų pakeitimų režimu.
PASTABA. LA gali paprašyti papildomos informacijos.
7.3. Toliau taikomi AD 5.1 reikalavimai ir šio dokumento 5.2 sk. nuostatos. 
[bookmark: _Toc227931697]8. PAKARTOTINIS VERTINIMAS
Taikomos AD 5.1  8 skyriaus taikytinos nuostatos kartu su šiame skyriuje nustatytais ypatumais:
8.1. Akredituota sertifikavimo įstaiga, pageidaujanti būti pakartotinai akredituota, LA pateikia dokumentuotą informaciją, nurodytą šio dokumento LA/AD5.4/1 priede, žr. lentelės skiltį „Pakartotinis vertinimas“.
8.2. Pakartotinio akreditavimo siekianti LAS taikymui akredituota sertifikavimo įstaiga LA papildomai pateikia dokumentuotą informaciją, nurodytą šio dokumento LA/AD5.4/1 priede, žr. lentelės dalį „Dokumentuota informacija LAS taikymui“.
[bookmark: _Toc10584688][bookmark: _Toc10726607][bookmark: _Toc10726772][bookmark: _Toc227931698]9. LAS TAIKYMAS
Taikomos AD 5.1  9 skyriaus taikytinos nuostatos kartu su šiame skyriuje nustatytais ypatumais:
9.1. Sertifikavimo įstaigai gali būti suteiktas vienas lanksčios akreditavimo srities taikymo atvejis, taikant jį visai akreditavimo sričiai ar jos daliai (pvz., akreditavimo srities 1 lentelei; LAS netaikoma notifikuotos veiklos sričiai) – techninius reikalavimus nustatančių norminių dokumentų naujų leidimų arba juos pakeičiančių norminių dokumentų taikymas.
9.2. Lanksčioje akreditavimo srityje nenurodomos norminių dokumentų versijos.
9.3. Akredituota LAS taikymui ar siekianti būti akredituota LAS taikymui sertifikavimo įstaiga, pirminiam LAS taikymo vertinimui, priežiūrai, LAS taikymo pakartotiniam vertinimui (kartu su pakartotiniu akreditavimu) LA pateikia dokumentuotą informaciją, nurodytą šio dokumento LA/AD5.4/1 priede, žr. lentelės dalį „Dokumentuota informacija LAS taikymui“.
9.4. Akredituotos LAS taikymui SĮ pateikiamoje LA (priežiūrai/pakartotiniam akreditavimui) aktualioje akreditavimo srityje privalo išryškinti pasikeitimus, įvykusius nuo praėjusio vertinimo, pvz., panaikintus dokumentus ir juos pakeičiančius dokumentus.
[bookmark: _Toc199043941]________________________

[bookmark: _Toc10050411][bookmark: _Toc227931699][bookmark: _Toc532290497][bookmark: _Toc460407764][bookmark: _Toc460407967]LA/AD5.4/1 priedas. TEIKTINI DOKUMENTAI SKIRTINGIEMS VERTINIMŲ TIPAMS

Dokumentuotos informacijos pateikimo terminai:
Veiklos stebėjimo planavimui: iki kiekvienų metų sausio 15 d. – einamųjų metų planuojamų gamybos sąlygų vertinimo pas klientus grafikas.
Veiklos stebėjimui: ne vėliau kaip prieš 5 d.d. iki veiklos stebėjimo.
Planinei priežiūrai: 1 mėn. prieš priežiūrą.
Akreditavimo srities išplėtimui: 3 mėn. prieš priežiūrą, jei pageidaujama vertinimo kartu su priežiūra.
Pakartotiniam vertinimui: 6 mėn. iki akreditavimo pažymėjimo galiojimo pabaigos.
LAS taikymui: 
pirmą kartą prašant vertinti LAS taikymui - kartu su atitinkamam vertinimui skirtais dokumentais arba 3 mėn. prieš priežiūrą;
LAS priežiūros vertinimui - 1 mėn. prieš priežiūrą, pakartotiniam vertinimui – 6 mėn. iki akreditavimo pažymėjimo galiojimo pabaigos.

[bookmark: _Toc227931700]LA/AD5.4/2 priedas. PRAŠYMAS

(Informacija pateikiama ant SĮ arba organizacijos, kuriai priklauso SĮ, oficialaus juridinio asmens blanko)
	Lietuvos akreditacijos ir standartizacijos agentūros Akreditacijos departamentui
	(data, registracijos numeris)



[bookmark: _Toc532290498]DĖL AKREDITAVIMO

	Prašome              pasirinkite tinkamą formuluotę, įrašykite savo duomenis; nereikalingą informaciją ištrinkite
akredituoti (SĮ  pavadinimas) standarto LST EN ISO/IEC 17065:2012 atitikčiai.
išplėsti (SĮ pavadinimas) akreditavimo sritį standarto LST EN ISO/IEC 17065:2012 atitikčiai.
pakartotinai akredituoti (SĮ pavadinimas) standarto LST EN ISO/IEC 17065:2012 atitikčiai. 
įvertinti akredituotą (SĮ pavadinimas) standarto LST EN ISO/IEC 17065:2012 atitikčiai taikyti lanksčią akreditavimo sritį.
įvertinti akredituotą (SĮ pavadinimas) standarto LST EN ISO/IEC 17065:2012 atitikčiai taikyti išplėstą lanksčią akreditavimo sritį.
pakartotinai akredituoti (SĮ  pavadinimas) standarto LST EN ISO/IEC 17065:2012 atitikčiai,  įskaitant lanksčios akreditavimo srities taikymą. 
akredituoti (SĮ pavadinimas), standarto LST EN ISO/IEC 17065:2012 atitikčiai notifikavimo tikslu.
išplėsti (SĮ pavadinimas) notifikuotą akreditavimo sritį standarto LST EN ISO/IEC 17065:2012 atitikčiai.
pakartotinai akredituoti (SĮ pavadinimas) standarto LST EN ISO/IEC 17065:2012 atitikčiai notifikavimo tikslu.
atlikti (SĮ pavadinimas) akreditavimo srities pasikeitimų įvertinimą standarto LST EN ISO 17065:2012 atitikčiai.
PRIDEDAMA:     įrašykite pridedamus dokumentus, įrašykite rinkmenų pavadinimus, vadovaukitės šio dokumento 1 priedo nuorodomis.



	Įstaigos vadovas
	
	
	

	
	(parašas)
	
	(vardas ir pavardė)




________________________


[bookmark: _Toc198538194][bookmark: _Toc199043942]
[bookmark: _Toc227931701]LA/AD5.4/3 priedas. PAGEIDAUJAMA AKREDITAVIMO SRITIS 


(Sertifikavimo įstaigos pavadinimas)
(Veiklos vykdymo vietos adresas ar adresai)

Lanksti*


	Pramonės sektorius
(jei taikoma)[footnoteRef:3] [3:  Jeigu pramonės sektorius netaikomas, stulpelis panaikinamas.] 

	Produkto (produktų grupės), proceso, paslaugos pavadinimas
	Sertifikavimo schema (-os), sistema (-os)
	Standarto, norminio dokumento ir/arba reglamentavimo reikalavimų dokumento, pagal kurį sertifikuojami produktai, procesai, paslaugos (kaip taikytina) žymuo

	
	
	
	

	
	
	
	


Užpildę įrašų formą, išnašas ir nereikalingą informaciją pašalinkite.

*Nustatytas ir pageidaujamas taikyti/ taikomas visai akreditavimo sričiai / akreditavimo srities x lentelei  lankstumo atvejis – akreditavimo srityje pateiktų produktų/procesų/paslaugų techninius reikalavimus nustatančių norminių dokumentų naujų leidimų arba juos pakeičiančių norminių dokumentų taikymas
Nurodoma, kur ir kokiu būdu suinteresuotosios šalys galėtų susipažinti su sertifikavimo įstaigos aktualia akreditavimo sritimi.  Pvz., Aktuali akreditavimo sritis skelbiama interneto svetainėje adresu http://www.sertifikavimas.lt

Nuoroda į akreditavimo srities lankstumą, taikomą lankstumo atvejį ir aktualią akreditavimo sritį įrašoma tik tuo atveju, jei sertifikavimo įstaiga siekia įvertinimo LAS taikymui. Jei SĮ akreditavimo LAS taikymui nepageidauja, visa ši informacija ištrinama.



	Įstaigos vadovas
	
	
	

	
	(parašas)
	
	(vardas ir pavardė)



Data
________________________











[bookmark: _Toc227931702]LA/AD5.4/3a priedas. PAGEIDAUJAMA AKREDITAVIMO SRITIS [footnoteRef:4] [4:  Pateikia notifikuotosios arba notifikavimo siekiančios SĮ, išskyrus notifikuojamas atlikti eksploatacinių savybių pastovumo vertinimo ir tikrinimo procedūra atitikties vertinimą pagal Europos Parlamento ir Tarybos reglamentą (ES) 305/2011 ir (ES) 2024/3110.] 

 
(Sertifikavimo įstaigos, pageidaujančios tapti notifikuota, išskyrus notifikuojamas atlikti statybos produktų eksploatacinių savybių pastovumo vertinimo ir tikrinimo procedūras pagal Europos Parlamento ir Tarybos reglamentą (ES) Nr. 305/2011 ir (ES) 2024/3110, pavadinimas, veiklos vykdymo vietos adresas)



	ES direktyva,
Reglamentas,
Nacionalinis teisės aktas, kuriuo perimta ES direktyva
	Produkto
(produktų grupės) pavadinimas
	Atitikties įvertinimo procedūra,
sistema, schema, 
modulis ir kt.
	Pagrindiniai reikalavimai. Produktų specifikacija, savybės, standartai 

	
	
	
	

	
	
	    
	


Užpildę įrašų formą, išnašas pašalinkite.




	Įstaigos vadovas
	
	
	

	
	(parašas)
	
	(vardas ir pavardė)



Data 
________________________


















[bookmark: _Toc227931703]LA/AD5.4/3b priedas. PAGEIDAUJAMA AKREDITAVIMO SRITIS[footnoteRef:5]  [5:  Pateikia notifikuotosios arba notifikavimo siekiančios SĮ atlikti eksploatacinių savybių pastovumo vertinimo ir tikrinimo procedūras pagal Europos Parlamento ir Tarybos reglamentą (ES) 305/2011 ir (ES) 2024/3110.] 

 
(Sertifikavimo įstaigos, pageidaujančios tapti notifikuota atlikti statybos produktų eksploatacinių savybių pastovumo vertinimo ir tikrinimo procedūras pagal Europos Parlamento ir Tarybos reglamentą (ES) Nr. 305/2011 ir (ES) 2024/3110, pavadinimas, veiklos vykdymo vietos adresas)


	 Produktų srities kodas[footnoteRef:6] [6:  Pagal Reglamento (ES) 305/2011 IV priedą ir (ES) 2024/3110 VII priedą.] 

	Produktų sritis[footnoteRef:7] [7:  Pagal Reglamento (ES) 305/2011 IV priedą ir (ES) 2024/3110 VII priedą.] 

	Sprendimas
	Produktų šeima/ Produktas/ Paskirtis
	AVCP[footnoteRef:8] sistema [8:  Statybos produktų eksploatacinių savybių pastovumo vertinimo ir tikrinimo procedūros (žr. Reglamento (ES) 305/2011 V priedą ir (ES) 2024/3110) IX priedą.] 

	Techninės specifikacijos

	
	
	
	
	
	








[bookmark: _Toc227931704]LA/AD5.4/4 priedas. ŽINIOS APIE SERTIFIKAVIMO ĮSTAIGĄ, SERTIFIKAVIMO ĮSTAIGOS FINANSAVIMĄ IR LĖŠŲ PASKIRSTYMĄ

(Sertifikavimo įstaigos pavadinimas, adresas)


1. Sertifikavimo įstaigos pavadinimas, adresas, telefonas, el. paštas, interneto svetainė.
2. Įstaigos (įmonės), kurios sudėtyje yra sertifikavimo įstaiga, pavadinimas.
3. Nurodyti sertifikavimo įstaigos aukščiausiąją vadovybę: vardas, pavardė, pareigos, telefonas, mob. telefonas, el. paštas.
4. Įstaigos, kurios sudėtyje yra sertifikavimo įstaiga, vadovo vardas, pavardė, pareigos, telefonas, el. paštas.
5. Sertifikavimo įstaigos vadovo vardas, pavardė, pareigos, telefonas, mob. telefonas, el. paštas.
6. Vadovybės atstovo, atsakingo už vadybos sistemos procesų ir procedūrų nustatymą, įdiegimą, palaikymą ir aukščiausiosios vadovybės informavimą apie vadybos sistemos veiklą ir visus gerinimo poreikius, vardas, pavardė, telefonas, mob. telefonas, el. paštas.
7. Darbuotojo, kuris juridinio asmens vardu pasirašys su akreditavimo procesu susijusias sutartis, vardas, pavardė ir pareigos.
8. Sertifikavimo įstaigos finansavimo šaltiniai ir lėšų paskirstymas.


Data _______________

________________________



[bookmark: _Toc227931705]LA/AD5.4/5 priedas. ŽINIOS APIE SERTIFIKAVIMO ĮSTAIGOS DARBUOTOJUS

(Sertifikavimo įstaigos pavadinimas, adresas)




	Eil. Nr.
	Vardas, pavardė
	Nuolatinis / samdomas
	Pareigos
	Sertifikavimo funkcija (pvz., vertinimas, sprendimo priėmimas ir kt.)
	Išsilavinimas
	Specialybė
	Bendras darbo stažas SĮ, iš jų susijusioje su akredituojama sritimi
	Darbo patirtis
kitose srityse 
	Pastaba

	1.
	
	
	
	
	
	
	
	
	

	2.
	
	
	
	
	
	
	
	
	






Data ______________


________________________



[bookmark: _Toc227931706]LA/AD5.4/6 priedas. RYŠYS TARP STANDARTO, NUSTATANČIO REIKALAVIMUS SERTIFIKAVIMO ĮSTAIGAI, IR KOKYBĖS VADOVO BEI SUSIJUSIŲ DOKUMENTŲ PUNKTŲ 

(Sertifikavimo įstaigos pavadinimas, adresas)




	LST EN ISO/IEC 17065:2012 skyriaus pavadinimas ir punktai
	EA-2/17 M punktai[footnoteRef:9] [9:  Pateikia notifikuotosios bei pageidaujančios tapti notifikuotosiomis sertifikavimo įstaigos.] 

	Kokybės vadovo (KV), procedūros (PR) ar kito dokumento skyrius, punktas

	
	
	KV
	PR
	Kitas dokumentas

	
	
	
	
	

	
	
	
	
	


Užpildę įrašų formą, išnašas pašalinkite.

	

	


Data ____________


________________________
























[bookmark: _Toc227931707]LA/AD5.4/7 priedas. SERTIFIKAVIMO ĮSTAIGOS SUBRANGOVŲ SĄRAŠAS

(Sertifikavimo įstaigos pavadinimas, adresas)



	Subrangovo
įstaigos pavadinimas ir adresas
	Subrangovo įstaigos akreditacijos statusas[footnoteRef:10] [10:  Jeigu subrangovo įstaiga neakredituota, SĮ turi pateikti subrangovo kompetencijos įvertinimo dokumentuotą informaciją.] 

	Subrangovo įstaigos atliekamos funkcijos
	Dokumentas (sutartis ar kt.), kuriuo remdamasi įstaiga dalyvauja SĮ sertifikavimo procese

	
	
	
	

	
	
	
	


Užpildę įrašų formą, išnašas pašalinkite.
	

	



Data _______________

________________________




























[bookmark: _Toc227931708]LA/AD5.4/8 priedas. ŽINIOS APIE LANKSČIOS AKREDITAVIMO SRITIES TAIKYMĄ[footnoteRef:11] [11:  Pildo tik jau akredituotos LAS taikymui sertifikavimo įstaigos.] 


(Sertifikavimo įstaigos pavadinimas, adresas)



	Eil. Nr.
	Akreditavimo srityje nurodyto dokumento žymuo
	Dokumento naujo leidimo žymuo arba jį pakeičiančio tapataus dokumento žymuo
	
Dokumentas, patvirtinantis sprendimą dėl LAS taikymo 
(pavadinimas, data ir numeris)

	Data nuo kada taikoma LAS.
Išduotų sertifikatų skaičius,
pritaikius LAS1, kai tinka

	1.
	
	
	
	

	2.
	
	
	
	


Užpildę įrašų formą, išnašas pašalinkite.


Data ____________


___________________________



















[bookmark: _Toc532290507][bookmark: _Toc227931709]LA/AD5.4/9 priedas. ŽINIOS APIE PASIKEITIMUS

(Sertifikavimo įstaigos pavadinimas, adresas)

laikotarpis nuo paskutiniojo vertinimo (data) iki (data)

	                            Struktūrinio padalinio 
                                                            pavadinimas
 Pasikeitimai 
	Pagrindinis padalinys
	X  padalinys 

	Organizacinės struktūros pasikeitimai
	
	

	Pasikeitusių pagrindinių vadovaujančių darbuotojų skaičius
	
	

	Naujų darbuotojų skaičius
	
	

	Pasikeitusių akreditavimo srities norminių dokumentų skaičius
	
	

	LAS procedūros taikymo skaičius, kai taikoma 
	
	

	Subrangovų paslaugų pasikeitimai 
	
	

	Gautų skundų, apeliacijų skaičius
	
	

	Vidaus audito metu nustatytų neatitikčių skaičius
	
	

	Pakeistų vadybos sistemos dokumentų skaičius
	
	

	Paskutiniojo LA vertinimo rezultatai
	
	

	Kiti pasikeitimai (pvz., veiklos sričių, nuostatų ir pan.)
	
	


.


Data _______________


___________________________

